11 POSĖDIS

# SPRENDIMAS

**DĖL KAUNO RAJONO SAVIVALDYBĖS TARYBOS 2013 M. GRUODŽIO 19 D. SPRENDIMO NR. TS-493 „DĖL MOKINIŲ PRIĖMIMO Į KAUNO RAJONO SAVIVALDYBĖS BENDROJO UGDYMO MOKYKLAS TVARKOS APRAŠO PATVIRTINIMO“ PAKEITIMO**

2018 m. gruodžio 20 d. Nr. TS-341

Kaunas

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Kauno rajono savivaldybės taryba n u s p r e n d ž i a:

1. Pakeisti Mokinių priėmimo į Kauno rajono savivaldybės bendrojo ugdymo mokyklas tvarkos aprašą, patvirtintą Kauno rajono savivaldybės tarybos 2013 m. gruodžio 19 d. sprendimu Nr. TS-493 „Dėl mokinių priėmimo į Kauno rajono savivaldybės bendrojo ugdymo mokyklas tvarkos aprašo patvirtinimo“:

1.1. Pakeisti 5 punktą ir išdėstyti jį taip:

„5. Į Savivaldybės mokyklas mokytis pagal pradinio ugdymo programą, pagrindinio ugdymo programos pirmąją ir antrąją dalis pirmumo teise priimami mokiniai, gyvenantys tai mokyklai priskirtoje aptarnavimo teritorijoje (priedas), toje mokykloje baigę pradinio ugdymo programą ar pagrindinio ugdymo programos pirmąją dalį. Pasikeitus mokyklos tipui ar vietovės pavadinimui, mokyklos aptarnavimo teritorija nesikeičia.”

1.2. Pripažinti netekusiu galios 12 punktą.

1.3. Pakeisti 14 punktą ir išdėstyti jį taip:

„14. Mokiniai dėl įgimtų ar įgytų sutrikimų, turintys didelių ir labai didelių specialiųjų ugdymosi poreikių, priimami į arčiausiai savo gyvenamosios vietos esančias mokyklas, vykdančias bendrojo ugdymo programas, sudarant sąlygas mokytis pagal pritaikytas pradinio, pagrindinio ugdymo programas.“

1.4. Pakeisti 45.3 papunktį ir išdėstyti jį taip:

„45.3. 30, jei mokoma pagal suaugusiųjų pradinio, pagrindinio ir vidurinio ugdymo programas.“

1.5. Pakeisti 48 punktą ir išdėstyti jį taip:

„48. Minimalus mokinių skaičius klasėje nustatomas pagal Lietuvos Respublikos Vyriausybės nutarimu patvirtintą klasių, jungtinių klasių bendrosiose bendrojo ugdymo mokyklose kriterijų sąrašą.“

1.6. Pripažinti netekusiu galios 49 punktą.

1.7. Pakeisti 50 punktą ir išdėstyti jį taip:

„50. Bendrojo ugdymo klasės jungiamos mokytis pagal:

50.1. pradinio ugdymo programą – gali būti jungiamos dvi, trys ar keturios klasės. Didžiausias mokinių skaičius jungtinėje klasėje – 24, suaugusiųjų pradinio ugdymo jungtinėje klasėje – 30 mokinių;

50.2. pagrindinio ugdymo programos pirmąją dalį (5–8 klasės) – jungiamos dvi gretutinės klasės. Didžiausias mokinių skaičius jungtinėje (ir suaugusiųjų) klasėje – 30. Mokyti pagal pagrindinio ugdymo programos antrąją dalį klasės nejungiamos.“

1.8. Pakeisti aprašo priedo 1.5 papunktį ir išdėstyti jį taip:

„1.5. Raudondvario Augustino ir Anelės Kriauzų pradinės mokyklos – Raudondvario seniūnijos Bernatonių, Biliūnų, Didvyrių, Dūmino, Kačiūniškės, Lomankos, Maksvos, Miškinių, Naujatriobių, Naujųjų Bernatonių, Raudondvario, Senųjų Bernatonių, Šilelio, Upytės kaimai, Netonių kaimo dalis. Užliedžių seniūnijos Romainių, Romainių Kaimelės kaimai, „Girios“, „Šilo“, „Šilelio“, „Traukupio“, „Upytės“, „Vopinės“ sodų bendrijos.“

1.9. Pakeisti aprašo priedo 2.6 papunktį ir išdėstyti jį taip:

„2.6. Zapyškio pagrindinės mokyklos – Zapyškio miestelis, Zapyškio seniūnijos Altoniškių, Braziūkų, Dievogalos, Jadagonių, Judraičių, Kluoniškių, Krušinskų, Kuodiškių, Kuro, Novos, Papiškių, Riogliškių, Rupinų, Šiulių, Vilemų, Vincentavo, Zizų kaimai. ,,Agrochemijos“, ,,Apynėlio“, ,,Altoniškių“, ,,Apdailos“, ,,Baldininko“, ,,Jadagonių“, ,,Judrės“, ,,Karklyno“, ,,Kelmerių“, ,,Kerupės“, ,,Nemunėlio“, ,,Ovos“, ,,Vandenio“, ,,Žaros“ sodų bendrijos. Ringaudų seniūnijos Kuodiškių kaimas. Kačerginės pradinės mokyklos aptarnavimo teritorija (Kačerginės miestelis, Ringaudų seniūnijos Gaižėnų, Gaižėnėlių, Luobinės, Pyplių, Virbališkių kaimai, „Agrochemijos“, „Apynėlio“, „Karklyno“, „Kerupės“, „Nemunėlio“, „Vandenio“, „Gaižėnėlių“ sodų bendrijos – į pagrindinio ugdymo programos klases).“

1.10. Pakeisti aprašo priedo 4.1 papunktį ir išdėstyti jį taip:

„4.1. Akademijos Ugnės Karvelis gimnazijos – Akademijos miestelis, Ringaudų seniūnijos Kazliškių, Noreikiškių, Sakalų kaimai. ,,Nemuno“, „Rasos“ ir ,,Užuovėjos“ sodų bendrijos. Ringaudų pradinės mokyklos aptarnavimo teritorija (į pagrindinio ugdymo programos klases). Kačerginės pradinės mokyklos aptarnavimo teritorija (Girininkų II, Poderiškių kaimai, likusi nuo Ringaudų pradinės mokyklos aptarnavimo teritorijos Mitkūnų kaimo dalis – į pagrindinio ugdymo programos klases).“

1.11. Pakeisti aprašo priedo 4.10 papunktį ir išdėstyti jį taip:

„4.10. Raudondvario gimnazijos – Raudondvario Anelės ir Augustino Kriauzų pradinės mokyklos aptarnavimo teritorija (į pagrindinio ugdymo programos klases).“

2. Nustatyti, kad šis sprendimas įsigalioja 2019 m. sausio 1 d.

Savivaldybės meras Valerijus Makūnas